kardosdrur/scandi-wiki huggingface dataset:
Miles Kane

Miles Peter Kane (født 17. marts 1986) er en britisk musiker, bedst kendt som co-frontmand i The Last Shadow Puppets og tidligere frontmand i Rascals, før bandet gik i opløsning i august 2009.

Hans debut soloalbum, Colour of the Trap, blev udgivet 9. maj 2011, og efterfølgeren Don't Forget Who You Are blev udgivet den 3. juni 2013.

Hans band, The Last Shadow Puppets, udgav deres andet album, Everything You've Come To Expect, den 1. april 2016.

Eksterne henvisninger 

 
 

Guitarister fra Storbritannien
Sangere fra Storbritannien
Emil Oskar Nobel

Emil Oskar Nobel (født 1843, død 3. september 1864) var medlem af Nobel-familien. Han var yngste søn af Immanuel Nobel, d.y., og dennes hustru Caroline Andrietta Ahlsell og bror til Robert, Ludvig og Alfred Nobel. 

Emil Nobel døde ved en eksplosion, da han eksperimenterede med nitroglycerin i sin fars fabrik i Heleneborg i Stockholm. Hans bror, Alfred, der ikke var på fabrikken ved Emils død, havde senere held til at stabilisere dynamit ved hjælp af diatomit.

Emil Oskar
Personer fra Sankt Petersborg
Ludvig Nobel

Ludvig Emmanuel Nobel (født 27. juli 1831 i Stockholm, død 12. april 1888 i Cannes) var en svensk ingeniør, forretningsmand og humanist. Han var en af de mest fremtrædende af Nobel-familien som næstældste søn af Immanuel Nobel, d.y., og dennes hustru Caroline Andrietta Ahlsell. Han var bror til Robert, Alfred og Emil Nobel.

Sammen med sin bror, Robert, styrede han olieselskabet Branobel i Baku, Aserbajdsjan, som en overgang producerede halvdelen af verdens olie. Han tilskrives normalt æren for udviklingen af den russiske olieindustri. Ludvig Nobel skabte den største formue af Nobel-brødrene og var en af verdens rigeste mænd. På det humanitære område arbejdede han for at forbedre forholdene for arbejderne på hans virksomheder, og han introducerede overskudsdeling. Han oprettede en sparekasse for arbejderne i Baku, og han etablerede ligeledes forsamlingsfaciliteter med bibliotek, billardrum og rum til fællesspisning, lige som han byggede en række boliger til arbejderne. Firmaet gav penge til skoler og hospitaler og etablerede en park, der fortsat findes i Baku.

Ingeniører fra Sverige
Ludvig
Erhvervsfolk fra Sverige
Erhvervsfolk fra Rusland
Athabasca River

Athabasca River (fransk: rivière Athabasca) kommer fra Columbia Glacier i Columbia Icefield i Jaspers National Park i Alberta, Canada. De imponerende Athabasca Falls ligger ved den øvre del af floden, omkrinig 30 km fra centrum af byen Jasper.

Navnet 
Navnet "Athabasca" kommer af ordet aðapaskāw på Creesproget, som omtrent betyder "hvor der er den ene plante efter den anden", referererende til den pletvise vegetation langs floden.

Historie 
Stammerne Sekani, Shuswap, Kootenay, Salish, Stoney og Cree jagtede og fiskede langs floden før den europæiske kolonisering. I 1811 rejste den opdagelsesrejsende David Thompson og irokeseren Thomas gennem Athabascapasset.

Floden blev en Canadian Heritage River for dens betydning under pelshandelen og bygningen af jernbaner og veje som åbnede det vestlige Canada, samt for dens naturkvaliteter.

Geografi 
Athabasca begynder ved foden av Columbiabræen i Jaspers National Park, omkring 1.600 meter over havet. Floden løber mellem isbræer og gennem dybe kløfter, med rigt dyre- og planteliv langs bredderne og tilliggende moseområder. Nationalparker og andre værneområder blev oprettet for at beskytte naturen i området. Floden krydser også over den sydøstlige grænse til Wood Buffalo National Park, hvor flodløbet er præget af stryg, som hindrer bådtrafik nord for Fort McMurray. Floden munder ud i Peace-Athabasca Deltaet ved Athabascasøen, syd for Fort Chipewyan.

Byer langs floden 
Der er mange byer langs Athabasca Rivers bredder, f.eks. Jasper, Brule (Alberta)Brule, Entrance, Hinton, Whitecourt, Fort Assiniboine, Smith, Athabasca, Fort McMurray, og Fort MacKay.

Bifloder 

Alberta's Rockies
 Habel Creek
 Warwick Creek
 Quincy Creek
 Chaba River
 Dragon Creek
 Sunwapta River
 Ranger Creek
 Fryatt Creek
 Lick Creek
 Geraldine Lakes
 Kerkeslin Creek
 Hardisty Creek
 Whirpool River
 Astoria River
 Portal Creek
 Wabasso Creek
 Whistlers Creek
 Tekerra Creek
 Miette River
 Pyramid Lake
 Maligne River
 Garonne Creek
 Snaring River
 Morro Creek
 Cobblestone Creek
 Corral Creek
 Jacques Creek
 Rocky River
 Snake Indian River
 Mountain Creek
 Fiddle River
 Supply Creek
 Oldhouse Creek
 Prine Creek
 Maskuta Creek

Central Alberta
 Hardisty Creek
 Fish Creek
 Cache Petotte Creek
 Tiecamp Creek
 Canyon Creek
 Ponoka Creek
 Plante Creek
 Apetowun Creek
 Obed Creek
 Oldman Creek
 Nosehill Creek
 Jackpine Creek
 Berland River
 Wildhay River
 Beaver Creek
 Marsh Head Creek
 Pine Creek
 Pass Creek
 Two Creek
 Windfall Creek
 Chickadee Creek
 Bessie Creek
 Stony Creek
 Sakwatamau River
 McLeod River

Northern Alberta
 Freeman River
 Timeu Creek
 Pembina River
 Lesser Slave River
 Lawrence Lake Creek
 Baptiste Lake Creek
 Tawatinaw River
 La Biche River
 Calling River
 McMillan Lake Creek
 Parallel Creek
 Pelican River
 House River
 Horse River
 Clearwater River
 Steepbank River
 Muskeg River
 Mackay River
 Ells River
 Firebag River
 Richardson River

Se også 
 Canadas længste floder

Eksterne kilder og henvisninger 

Alberta
Vandløb i Canada
Fodspor i havet

Fodspor i havet er det ellevte studiealbum fra den danske rocksanger Michael Falch. Det blev udgivet den 24. september 2007. Musikmagasinet GAFFA gav albummet tre ud af seks stjerner, mens en noget mere begejstret anmelder fra BT gav seks ud af seks stjerner. Albummet toppede som #2 på Hitlistens Album Top-40 og nåede 14 uger på listen.

Spor 
 "Fodspor I Havet" - 3:29
 "Trækfugle" - 4:09
 "Binder Mig Aldrig Igen" - 4:18
 "Kun De Forrykte" - 3:27
 "Filosofiske Smuler" - 3:06
 "Langt Farvel" - 4:32
 "Hjem Gennem Natten" - 3:51
 "Lille, Ulykkelige Menneske" - 4:47
 "Bliver Ved Med At Gå" - 3:19
 "Sent Forår" - 6:07

Medvirkende 
 Michael Falch - vokal, guitar
 Henrik Hall - Mundharmonika
 Troels Skjærbæk - kontrabas
 Johan Lei Gellet - trommer
 Lars Skjærbæk - guitar
 Søren Koch - guitar, harmonium

Referencer

Eksterne henvisninger 
Fodspor i havet  på AllMusic
Fodspor i havet  på Discogs

Michael Falch-album
Album fra 2010
Blue Water Dokken

Blue Water Dokken er en sportshal i Esbjerg, placeret på samme lokation som den tidligere Esbjerg Stadionhal. Hallen indgår i det samlede idrætsanlæg kaldet Esbjerg Idrætspark, og er hjemmebane for elitehåndboldklubberne Team Esbjerg og Ribe-Esbjerg HH. Udover håndbold kan hallen også bruges til idrætsstævner, messer, koncerter og shows.

Den oprindelige Esbjerg Stadionhal blev bygget i 1968 og var på opførselstidspunktet forud for sin tid, da omklædningsrummene er placeret, så der er spilleradgang fra de fire hjørner. I 2011 var hallen godt udtjent, og man begyndte i september 2011 at rive den ned. Man bibeholdt kælderen og begyndte at bygge en ny hal op derpå. Den nye hal blev indviet den 5. oktober 2012, og den første kamp blev spillet den 13. oktober, da Ribe-Esbjerg HH tabte til Skjern Håndbold med 36-33. Efter ombygningen fik Blue Water Shipping og Pedersen Gruppen som navnesponsorer deres navne på den tidligere Esbjerg Stadionhal, da den blev navngivet Blue Water Dokken.

Referencer 

Idrætshaller i Danmark
Etableret i 1968
Bygninger, konstruktioner og anlæg i Esbjerg
Sport i Esbjerg
Åsmund Fregdegjeva

Åsmund Fregdegjeva eller Åsmund Frægdegjevar er en norsk folkevise af balladetypen. I The Types of the Scandinavian Medieval Ballad er den typologiseret som E 145, og regnes dermed til trolde- og kæmpeviserne. Visen er kun kendt den nordlige del af Telemark. Den ældste nedskrevne version er gjort af M.B. Landstad efter Lavrans Groven.

Folkevisen findes i adskillige forskellige udgaver fra midten af 1800-tallet og frem. I de fleste udgaver er kongen, som Åsmund rejser ud for, fra Irland, men i andre versioner er han fra Island. Fælles for dem er dog, at det er Olav Tryggvason, der er kongen idet helten sejler i hans skib Ormen hin Lange. Den danske folktronicagruppe Sorten Muld udgav en version af sangen kaldet "Harald Kongen" på deres debutalbum Mark II i 1997. I denne version hedder kongen Harald (sandsynligvis Harald Blåtand).

Indhold 
Kongen lover Åsmund prinsesse Ermelin, dersom han kan få hende ud ad Trollebotnen. Åsmund sejler derhen i skibet Ormen hin Lange sammen med brødrene sine. Han går ind i fjeldet, dræber en gyger og tager prinsessen med sig ud, men opdager at hans brødrene er flygtet. Han går tilbage ind i fjeldet, dræber flere trolde og finder en hest som tilbyder sig at fragte dem hjem, dersom han vil ofre sin højre hånd. Åsmund og prinsessen rider over havet og da de er hjemme igen, hugger Åsmund hovedet af hesten som da forvandler sig til Ermelins yngste bror.

Baggrund 
Visen er bygget over en islandsk fornaldersaga: Sögu af Ásmundi flagðagefu og analysen af denne vise står centralt i Knut Liestøls doktorafhandling.

Referencer

Litteratur 
Landstad, Norske Folkeviser, Christiania 1853, s. 3 – 21
Liestøl, Norsk folkedikting VI Folkeviser I, Oslo 1967, s. 126 og 282

Folkeviser
Sange fra Norge
Hr. Bøsmer i elverhjem

"Hr. Bøsmer i elverhjem" (nogle gange "Herr Bøsmer i elverhjem") eller "Ungersven och havsfrun" i Sverige og "Herr Magnus og Havfrua" på norsk er en svensk folkevise, specifikt en tryllevise. Den er registreret som A 49 i The Types of the Scandinavian Medieval Ballad som en overnaturlig ballade. Overleverede version er redigeret i Sveriges Medeltida Ballader (no. 21) i ti svenske varianter (hvoraf én er finlandssvensk) fra midten af 1700-tallet og fremefter. Fem af de svenske varianter findes med melodi. Den optræder også i Danmarks gamle Folkeviser (no. 45) , hvor et af de tidligste manuskripter, som indeholder den, er Karen Brahes Folio.

Indhold 
I de fleste varianter kommer en havfrue til en ung ridder mens han sover, og beder ham komme til floden (eller havet). Den næste dag rider han ud og falder i floden, og ankommer således til havfruens side. I de fleste varianter får han en drik, der enten får ham til at glemme sin familie eller forlovede og i stedet blive sammen med havfruen.

I nogle norske versioner er det en overnaturlig kvinde i form af en elver i bjergene frem for en havfrue, der lokker ridderen væk. I nogle svenske versioner er drikken giftig og ridderen dør. I andre lykkes det ham at flygte ved at spille på sin harpe; i den svenske variant G (fra Brita Cajsa Carlsdotter fra Östergötland, samlet af L. Chr. Wiede i 1840'erne) redder den unge mand sig selv ved at spille smukt på sin gyldne harpe, meget lig det som sker i balladen "Harpens Kraft".

Indspilninger 
 Gruppen Folk och rackare indspillede en version baseret på Sveriges Medeltida Ballader 21B: Herr Olof och havsfrun, på albummet Folk och rackare fra 1976.
 Den danske folktronicagruppe Sorten Muld indspillede en version kaldet "Bonden og elverpigen", hvor hovedpersonen, som navnet indikerer, er en bonde, og havfruen er en elverpige. Nummeret blev udgivet på deres succesfulde debutalbum Mark II i 1997.

Se også 
 Danmarks gamle Folkeviser

Referencer 

Folkeviser
Sange fra Sverige
Sange fra Danmark
Sange fra Norge
888ligaen 2016-17

888ligaen var den 81. sæson af Håndboldligaen, den bedste herrerække i håndbold i Danmark.

Turneringen blev afviklet med et grundspil og et slutspil. I grundspillet spillede alle holdene mod hinanden ude og hjemme, og ved afslutningen heraf gik de otte bedste videre til playoff, mens det nederst placerede hold rykkede direkte ned i 1. division, mens det næstnederste og det tredjenederste hold spillede playoff-kampe mod nummer to og tre fra 1. division om pladser i næste års liga (vinderne af 1. division rykkede automatisk op).

Playoffspillet for de bedste hold foregik i to puljer à fire hold, der spillede alle mod alle ude og hjemme. Efter dette afgjorde slutspillet DM-medaljerne, idet de to bedst placerede fra hver pulje gik videre til semifinalerne. Semifinalerne blev spillet bedst af tre kampe, og vinderne af semifinalerne gik i finalen, mens taberne spillede bronzematch. Begge disse opgør blev ligeledes spillet bedst af tre kampe.

Vinder af ligaen og dermed danske mestre blev Aalborg Håndbold, der i finalen besejrede Skjern Håndbold i to kampe (en uafgjort og en sejr), mens Bjerringbro-Silkeborg besejrede Ribe-Esbjerg HH med sejr i to kampe. 

Randers HH sluttede sidst i grundspillet og rykkede ned i 1. division; de blev erstattet af Nordsjælland Håndbold. TM Tønder besejrede Skive fH med to sejre og et nederlag og forblev i ligaen, mens Skanderborg Håndbold besejrede TMS Ringsted med sejre i to kampe og forblev dermed ligeledes i ligaen.

Holdinformationer 
Følgende 14 klubber spillede i Håndboldligaen i 2016-17 sæsonen:

 Skanderborg Håndbold flyttede til Fælledhallen den 1. november 2016.

Personale og trøjer

Stilling

Kampe

Resultater 

1Hjemmehold er angivet på venstre side og udeholdet langs toppen..

Playoff 
Nr.1-8 fra grundspillet opdeles i to grupper hvor de to bedste går videre til semifinalen

Gruppe 1

Gruppe 2

Slutspil

Semifinaler 

 Der blev spillet bedst af tre kampe. I tilfælde af pointlighed efter anden kamp blev der spillet en afgørende tredje kamp.

Bronzekamp 

 Der blev spillet bedst af tre kampe. I tilfælde af pointlighed efter anden kamp blev der spillet en afgørende tredje kamp.

Finale 

 Der blev spillet bedst af tre kampe. I tilfælde af pointlighed efter anden kamp blev der spillet en afgørende tredje kamp.

Nedryknings playoff 

Nr. 12-13 fra ligaen mødte med nr. 2-3 fra 1. division. Der blev spillet bedst af tre kampe. Vinderen spillede næste sæson i ligaen, mens taberne spillede i 1. divison.

 Der blev spillet bedst af tre kampe. I tilfælde af pointlighed efter anden kamp blev der spillet en afgørende tredje kamp. Højst rangerende hold i grundspillet havde hjemmebane i den afgørende kamp.

Referencer

Eksterne links 
 Officiel hjemmeside 

Håndboldligaen
DM i håndbold (mænd)
Mirakelspil

Mirakelspil er et middelalderligt drama hvor Jomfru Marias eller en helgens undergerninger skildres. Mirakelspil blev især meget populært i det 14. århundrede hvorfra den berømte franske samling, Les miracles de Notre Dame, blev skrevet.

Det ældste danske mirakelspil handler om Knud Lavard, hvilket findes i et skridt fra slutningen af det 16. århundrede, men er formentligt meget ældre.

Middelalderens kultur
Teaterhistorie
Kristendom

en:Miracle play
Modalisme

Modalisme er i kirkehistorisk sammenhæng den opfattelse, at Treenigheden af Kristus og Helligånden kun repræsentere forskellige åbenbaringsformer (modus) for Gud. Modalisme begyndte at sprede sig efter år 200 blandt andet af Sabellius (som også er kendt for sabellianisme).
Denne overbevisning blev dog hårdt bekæmpet af f.eks. teologen Tertullian, og blev hurtigt afvist af den kirkelige teologi. I det 3. og 4. århundrede blev der på baggrund af denne strid indført læren om Treenigheden.

Kristologi
Mælke

Mælke er betegnelsen for de hanlige fisks sæd og kønsorganer. Betegnelsen kommer af at - især modne fisk med flydende sæd - fiskenes sæds farve og konsistens minder om mælk.

Kilder 

Fisk
Biologi
Omkostningsniveau

Omkostningsniveau er et økonomisk begreb som udtrykker for størrelsen af erhvervslivets udgifter til produktion og varefordeling. Når f.eks. arbejdslønnen og erhvervslivets udgifter til sociale omkostninger, skatter eller udgifter til råvarer, halvfabrikater og energi forøges, er der tale om et stigende omkostningsniveau, hvilket kan svække erhvervslivets stilling over for diverse konkurrenter i udlandet - især konkurrenter fra østlige og sydlige lande hvor lønnen og andre omkostninger er lavere -, hvilket ofte kan fører til outsourcing.

Erhvervsliv
Organization for Rehabilitation through Training

Organization for Rehabilitation through Training (, Obchestvo Remeslenogo Truda, forkortet ORT, ) er en upolitisk jødisk organisation som blev dannet i Rusland i 1880. Formålet med organisationen var at give de fattige ghettojøders store grupper af unge bedre muligheder med henhold til beskæftigelse, sociale liv og økonomi, ved at give dem en moderne teknisk uddannelse. Organisationen blev dog forbudt nogle år efter den kommunistiske Sovjetunionen indtrådte, nemlig i 1938, men havde inden da nået at sprede sig til udlandet.

Referencer 

Jødisk historie
Rusland
Groß Pampau

Groß Pampau er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger 6 km øst for Schwarzenbek, omkring 34 km øst for Hamburg, og 12 kilometer sydvest for Mölln.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Grove (Schleswig-Holstein)

Grove er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger 3 km nord for Schwarzenbek, omkring 30 km øst for Hamburg og 15 kilometer sydvest for Mölln.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Dansk Sociologiforening

Dansk Sociologiforening er en dansk forening af sociologer og andre med sociologisk interesse, der typisk arbejder med eller uddanner sig indenfor sociologisk faglighed. Foreningen udgiver det danske videnskabelige sociologiske tidsskrift Dansk Sociologi. Nuværende formand er Barbara Fersch, og næstformand er Alberte Alsø Dokkedal.

Foreningen har til formål at udvikle og formidle sociologien som faglighed i Danmark. Udover at udgive Dansk Sociologi, afholder foreningen derfor en række gratis arrangementer for offentligheden, metodekurser for medlemmer og en videnskabelig konference hvert andet år.

Dansk Sociologiforening er organiseret i Nordisk Sociologforbund (NSF), European Sociological Association (ESA) og International Sociological Association (ISA). NSF udgiver tidsskriftet Acta Sociologica, hvor redaktionen skifter imellem de nordiske medlemsorganisationer hver fjerde år. I perioden 2023-2027 vil Dansk Sociologiforening redigere tidsskriftet.

Historie 
Dansk Sociologiforening blev oprettet i 1965, hvor den erstattede Dansk Sociologisk Selskab, som havde eksisteret siden 1958. Foreningen havde i 1975 192 medlemmer, hvilket i 2012 var steget til omkring 690 medlemmer. Der findes to typer medlemskab. Mens antallet af regulære medlemmer er mere eller mindre uændret siden 1996, steg antallet af studerende, arbejdsløse og pensionerede fra 1996 til 2004, hvor efter det er faldet igen. Ved indkaldelsen til generalforsamlingen 2022 havde foreningen sammenlagt 479 medlemmer. I 2015 skiftede foreningen navn fra Dansk Sociologforening til Dansk Sociologiforening.

Eksterne henvisninger 
 Dansk Sociologiforenings officielle websted
 Tidsskriftet Dansk Sociologi websted

Se også 

 Dansk Sociologi
 Acta Sociologica
 Nordisk Sociologforbund
 European Sociological Association
 International Sociological Association
 American Sociological Association

Referencer 

Sociologiforening
Sociologiske organisationer
Liberal-Konservative Reformer

Liberal-Konservative Reformer (indtil november 2016: Allianz für Fortschritt und Aufbruch, dansk: Alliance for Fremskridt og Opbrud; forkortet ALFA) er et tysk parti, grundlagt den 19. juli 2015 i Kassel af udbrydere fra Alternative für Deutschland (AfD). Gruppen havde forinden været samlet i den interne opposition "Weckruf 2015" i AfD. Formand og grundlægger er Bernd Lucke, som i sin tid havde været med til at grundlægge AfD. Fem parlamentsmedlemmer i Europa-Parlamentet, tre delegerede i Bremens delstatsparlament og en række kommunalbestyrelsesmedlemmer skiftede fra AfD til ALFA. De har ændret navnet til Liberal-Konservative Reformer, efter de tabte ved landsretten i Augsburg mod organisationen Allianz für Fortschritt und Aufbruch, som brugte samme forkortelse.

Referencer

Eksterne henvisninger 

  

Etableret i 2015
Konservative partier
Politiske partier i Tyskland
Partier repræsenteret i Europa-Parlamentet
Columbia Icefield

Columbia Icefield er den største gletsjer i Canadian Rockies. Den ligger i den canadiske del af Rocky Mountains, på begge sider af det kontinentale vandskel langs grænsen mellem provinserne Britisk Columbia og Alberta. Bræen ligger delvis i det nordvestlige hjørne af Banff National Park og delvis i den sydlige ende  af  Jaspers National Park. Den har et areal på omkring 325 km², 100 til 365 meter i tykkelse og får omkring 7 m nedbør som sne hvert år.

Historie

Columbia Icefield var, fordi den lå afsides og de hårde vejrforhold  i området, en af de sidste geologiske opdagelser som ble gjort i det vestlige Canada. I april 1827 krydsede den skotske botaniker David Douglas Athabasca Pass, som var en vigtig handelsrute længere mod  nord, hvor han klatrede til tops på en af de omkringliggende bjergtoppe. Han skrev om sin første bestigning i sin dagbog, at toppen var 6.000 meter høj. Sommeren 1884 udforskede geologiprofessoren Arthur Philemon Coleman det kontinentale vandskel fra Banff til Jasper for at prøve at finde den gigantiske  topsom Douglas havde beskrevet. Han fandt ikke den beskrevne top, men han fandt en rute som senere skulle blive Icefield Parkway. I juli 1898 tog den britiske opdagelsesrejsende J. Norman Collie og hans  venner Hugh Stutfield og Herman Wooley ud for at lede efter det store bjerg som Douglas havde beskrevet. Om morgenen 18. august klatrede Collie og Wooley på østsiden af Mount Athabasca, og nåede toppen hvor de opdagede et område dækket af is som strakte sig næsten til horisonten i alle retninger. Collie skrev senere:

Bræarme

Den store hovedbræ har flere store bræarme:
 Athabasca Glacier
 Castleguard Glacier
 Columbia Glacier
 Dome Glacier
 Stutfield Glacier
 Saskatchewan Glacier

Dele af hovedgletsjeren er synlig fra Icefields Parkway.  Athabasca Glacier har trukket sig meget tilbage siden den havde sin største udstrækning i moderne tid i 1844. Om sommerenkan besøgende komme op på bræen i store specialbyggede busser. Columbia Icefield er også et populært sted for fjeldture på ski i vintermånederne.

Athabasca River og North Saskatchewan River har deres  udspring i Columbia Icefield, det samme har nogle af floderne som danner Columbia River. Siden hovedbræen er på toppen af vandskellet i tre forskellige retninger, løber vandet både nordover til Nordishavet,  østover til Hudson Bay (og derfra til Nordatlanten), og syd og vestover til Stillehavet.

Bjergtoppe

Nogle af de højeste bjergtoppe i de canadiske dele af Rocky Mountains ligger omkring kanten:
 Mount Andromeda (3.450 moh.) 
 Mount Athabasca (3.491 moh.)
 Mount Bryce (3.507 moh.)
 Castleguard Mountain (3.090 moh.)
 Mount Columbia (3.747 moh.)
 Mount King Edward (3.490 moh.)
 Mount Kitchener (3.505 moh.)
 North Twin Peak (3.684 moh.)
 South Twin Peak (3.566 moh.)
 Snow Dome (3.456 moh.)
 Stutfield Peak (3.450 moh.)

Eksterne kilder og henvisninger

Referencer

Kilder

Eksterne henvisninger

 Columbia Icefield Glacier Adventure (Brewster)
 Columbia Icefield (Bivouac)

Canadian Rockies
Alberta
Britisk Columbia